Document ID: 31988R4228

ΚΑΝΟΝΙΣΜΟΣ ( ΕΟΚ ) αριθ . 4228/88 ΤΟΥ ΣΥΜΒΟΥΛΙΟΥ της 19ης Δεκεμβρίου 1988 για τον καθορισμό οροφών και κοινοτικής επιτήρησης για τις εισαγωγές ορισμένων υφαντουργικών προϊόντων, καταγωγής Μάλτας ( 1989 )
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας :
ότι οι διατάξεις του πρόσθετου πρωτοκόλλου της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Μάλτας^(1 ) έληξαν ότι ένα συμπληρωματικό πρωτόκολλο στην εν λόγω συμφωνία, το οποίο παρατείνει μέχρι τις 31 Δεκεμβρίου 1990 τη διάρκεια του πρώτου σταδίου της συμφωνίας έχει μονογραφηθεί ότι αναμένοντας τη θέση σε ισχύ του συμπληρωματικού πρωτοκόλλου, πρέπει να παραταθεί για το 1989, το καθεστώς που εφαρμόζει η Κοινότητα στις εμπορικές συναλλαγές με τη Μάλτα στο πλαίσιο της σύνδεσης με τη χώρα αυτή ότι το Συμβούλιο εξέδωσε τον κανονισμό ( ΕΟΚ ) αριθ . 2357/86 της 24ης Ιουλίου 1986 για την τροποποίηση των κανονισμών ( ΕΟΚ ) αριθ . 3555/80, ( ΕΟΚ ) αριθ . 3394/85 και ( ΕΟΚ ) αριθ . 3668/85 όσον αφορά τις εισαγωγές στην Ελλάδα ορισμένων προϊόντων καταγωγής Μάλτας^(2 ) ότι, ελλείψει πρωτοκόλλου, όπως προβλέπεται στα άρθρα 179 και 366 της πράξης προσχώρησης της Ισπανίας και της Πορτογαλίας, η Κοινότητα πρέπει να λάβει τα μέτρα που αναφέρονται στα άρθρα 180 και 367 της εν λόγω πράξης ότι ο παρών κανονισμός εφαρμόζεται στην Κοινότητα με τη σύνθεσή της στις 31 Δεκεμβρίου 1985 ότι το προαναφερθέν πρόσθετο πρωτόκολλο προβλέπει την πλήρη κατάργηση των δασμών για τα προϊόντα στα οποία εφαρμόζεται η συμφωνία ότι, εντούτοις, για έναν ορισμένο αριθμό προϊόντων, το ευεργέτημα της απαλλαγής από τους δασμούς περιορίζεται σε οροφές πέραν των οποίων μπορούν να επανεφαρμόζονται οι δασμοί που ισχύουν έναντι των τρίτων χωρών ότι πρέπει, ως εκ τούτου, να καθοριστούν οι οροφές που πρέπει να εφαρμοστούν το 1989 ότι η εφαρμογή του καθεστώτος οροφών προϋποθέτει ότι η Κοινότητα ενημερώνεται κανονικά για την εξέλιξη των εισαγωγών των εν λόγω προϊόντων, καταγωγής Μάλτας ότι ενδείκνυται, ως εκ τούτου, τα υποβληθεί η εισαγωγή των προϊόντων αυτών σε σύστημα επιτήρησης ότι ο στόχος αυτός μπορεί να επιτευχθεί με έναν τρόπο διαχείρισης βασισμένο στον καταλογισμό, σε κοινοτική κλίμακα, των εισαγωγών των εν λόγω προϊόντων στις οροφές, με το ρυρμό που τα προϊόντα αυτά προσκομίζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία ότι αυτός ο τρόπος ο διαχείρισης πρέπει να προβλέπει την δυνατότητα επαναφοράς των επιβαλλόμενων δασμών μόλις καλυφθούν οι εν λόγω οροφές σε κοινοτική κλίμακα ότι αυτός ο τρόπος διαχείρισης απαιτεί στενή και ιδιαίτερα ταχεία συνεργασία μεταξύ των κρατών μελών και της Επιτροπής, η οποία πρέπει, ιδίως, να μπορεί να παρακολουθεί το ρυθμό του καταλογισμού έναντι των οροφών και να πληροφορεί σχετικά τα κράτη μέλη ότι η συνεργασία αυτή πρέπει να είναι τόσο στενή όσο είναι αναγκαίο για να δύναται η Επιτροπή να λαμβάνει το κατάλληλα μέτρα για την επαναφορά των δασμών των δασμολογίων, όταν καλυφθεί μια από τις εν λόγω οροφές,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
ίΑρθρο 1 1 . Από την 1η Ιανουαρίου μέχρι τις 31 Δεκεμβρίου 1989, οι εισαγωγές στην Κοινότητα με τη σύνθεσή της στις 31 Δεκεμβρίου 1985 των προϊόντων καταγωγής Μάλτας, που απαριθμούνται στο παράρτημα, υπόκεινται σε ετήσιες οροφές και σε κοινοτική επιτήρηση .
Οι περιγραφές των προϊόντων που αναφέρονται στο πρώτο εδάφιο, οι αντιστοιχούντες κωδικοί της συνδυασμένη ονοματολογίας και τα επίπεδα των οροφών αναφέρονται στο παράρτημα .
2 . Οι καταλογισμοί στις οροφές πραγματοποιούνται με το ρυθμό που τα προϊόντα προσκομίζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία, συνοδευόμενα από πιστοποιητικό κυκλοφορίας εμπορευμάτων σύμφωνα με τους κανόνες που αναγράφονται στο πρωτόκολλο περί καθορισμού της έννοιας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας, που προσαρτάται στο πρωτόκολλο περί καθορισμού ορισμένων διατάξεων σχετικά με τη συμφωνία σύνδεσης μεταξύ της Ευρωπαϊκής Οικονομικής Κοινότητας και της Μάλτας^(3 ).
ιΕνα εμπόρευμα μπορεί να καταλογιστεί στην οροφή, μόνον αν το πιστοποιητικό κυκλοφορίας των εμπορευμάτων προσκομιστεί πριν από την ημερομηνία επαναφοράς της είσπραξης δασμών .
Η κατάσταση εξάντλησης των οροφών διαπιστώνεται, σε κοινοτικό επίπεδο, βάσει των εισαγωγών που καταλογίζονται σύμφωνα με τους όρους που καθορίζονται στα προηγούμενα εδάφια .
Τα κράτη μέλη πληροφορούν την Επιτροπή για τις εισαγωγές που πραγματοποιούνται σύμφωνα με τους όρους που καθορίζονται ανωτέρω, σύμφωνα με την περιοδικότητα και εντός των προθεσμιών που αναφέρονται στην παράγραφο 4 .
3 . Μόλις καλυφθούν οι οροφές, η Επιτροπή μπορεί να επαναφέρει, με κανονισμό, μέχρι το τέλος του ημερολογιακού έτους, την είσπραξη των δασμών που εφαρμόζονται στις τρίτες χώρες .
4 . Τα κράτη μέλη ανακοινώνουν στην Επιτροπή, το αργότερο τη δέκατη πέμπτη ημέρα κάθε μήνα, τις καταστάσεις καταλογισμών που πραγματοποιήθηκαν κατά τη διάρκεια του προηγούμενου μήνα . Κατόπιν αιτήσεως της Επιτροπής, ανακοινώνουν τις καταστάσεις καταλογισμών κάθε δεκαήμερο, οι δε καταστάσεις αυτές πρέπει να διαβιβάζονται εντός προθεσμίας πέντε ημερών από τη λήξη κάθε δεκαημέρου .
ίΑρθρο 2 Για την εξασφάλιση της εφαρμογής του παρόντος κανονισμού, η Επιτροπή λαμβάνει κάθε πρόσφορο μέτρο σε στενή συνεργασία με τα κράτη μέλη .
ίΑρθρο 3 Ο παρών κανονισμός αρχίζει να ισχύει την 1η Ιανουαρίου 1989 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 19 Δεκεμβρίου 1988 .

Labels: 3
18
1